Diari Oficial de la Generalitat Valenciana


Sumari del DOGV 7945, del 28-12-2016 (2016/10835)

RESOLUCIÓ de 23 de desembre de 2016, del director general d'Economia, Emprenedoria i Cooperativisme, per la qual s'amplia el crèdit disponible per a atendre les subvencions destinades a la incorporació de desempleats com a socis treballadors o de treball regulades en la base 15 de l'Orde 23/2016, de 27 d'octubre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10243


Data del document
:   23-12-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de desembre de 2016, del director general d'Economia, Emprenedoria i Cooperativisme, per la qual s'amplia el crèdit disponible per a atendre les subvencions destinades a la incorporació de desempleats com a socis treballadors o de treball regulades en la base 15 de l'Orde 23/2016, de 27 d'octubre. [2016/10118]  
Amb data 31 d'octubre de 2016 es va publicar l'Orde 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i les societats laborals, i de l'ocupació en aquestes, a la Comunitat Valenciana (DOGV 7907, 31.10.2016).  
Per la Resolució de 9 de novembre de 2016, del conseller d'Economia Sostenible, Sectors Productius, Comerç i Treball (DOGV 7915, 11.11.2016) es convoquen determinades ajudes per al foment de les empreses cooperatives i de les societats laborals, i de l'ocupació en aquestes per a l'any 2016, es publiquen les línies de crèdit i l'import global màxim destinat a finançar-les, i s'estableixen els terminis d'admissió de sol·licituds.  
En la convocatòria esmentada, s'estableix, per a les ajudes destinades a facilitar la incorporació de desempleats com a socis treballadors o de treball, regulades en l'article 15 de l'orde, un import global màxim de 1.722.000,00 euros, amb càrrec a capítol IV, del codi de línia S5266000, dels quals 1.200.000,00 són fons finalistes procedents de l'àrea d'Ocupació del Ministeri d'Ocupació i Seguretat Social i 522.000,00 euros són fons propis de la Generalitat.  
Així mateix, en l'esmentada convocatòria s'estableix la possibilitat que, cas que poguera disposar-se de crèdits addicionals per a atendre les subvencions per a la incorporació de desempleats com a socis treballadors o de treball objecte de la convocatòria, l'òrgan concedent podrà, prèvia publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals a la concessió de subvencions a què es referix l'article 15 de les bases reguladores. A aquests efectes, es fixava com a quantia addicional màxima per a l'exercici 2016, la quantitat de 500.000 euros, amb càrrec al capítol IV, línia S5266000.  
El Consell en la reunió de 16 de desembre de 2016 ha adoptat l'acord següent:  
  
Primer  
Autoritzar la minoració, en l'annex de transferències i subvencions corrents del programa 615.10, Planificació i previsió econòmica, la dotació de la línia de concurrència competitiva S8083, d'acord amb el detall següent:  
Segon  
Autoritzar un augment de crèdit en l'aplicació 07.63.83.203.0 per import de 500.000 euros per a incrementar la dotació de la línia de concurrència competitiva S5266, d'acord amb el detall següent:  
Pel precedent, vista l'esmentada disponibilitat addicional amb origen en fons propis de la Generalitat i fent ús de les atribucions conferides per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Llei 5/1983, de 30 de desembre, del Consell, i en l'article 24 del Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, i el Decret 158/2014, de 3 d'octubre, que modifica el Decret 88/2014, de 13 de juny, pel qual s'estableix l'estructura orgànica bàsica de la Presidència i conselleries de la Generalitat, segons el qual la Direcció General d'Economia, Emprenedoria i Cooperativisme assumeix la promoció de l'emprenedoria, cooperativisme i economia social, resolc:  
  
Primer: Ampliació de crèdit i finançament de les ajudes  
Efectuar per a l'any 2016 una ampliació de l'import global màxim destinat al finançament de les ajudes destinades a la incorporació de desempleats com a socis treballadors o de treball regulades en l'article 15 de l'Orde 23/2016, de 27 d'octubre (DOGV 7907,31.10.2016), aplicant a la concessió de les dites ajudes i sense necessitat de nova convocatòria, crèdits, del pressupost de la Generalitat, amb càrrec al capítol IV, del codi línia S5266000, del programa 322.55, per un import de 500.000,00 euros.  
  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà en què tinga lloc la seua publicació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l??endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d??acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
València, 23 de desembre de 2016.- El conseller d'Economía Sostenible, Sectors Productius, Comerç i Treball, p. d. (R 24.11.2015, DOCV 7667), el director general d'Economia, Emprenedoria i Cooperativisme: Francisco Álvarez Molina.